pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” ระดมความเห็นแผนแม่บทการบริหารงานยุติธรรมแห่งชาติ ฉบับที่ ๓
วันศุกร์ที่ 14 กรกฎาคม 2560
“ยุติธรรม” ระดมความเห็นแผนแม่บทการบริหารงานยุติธรรมแห่งชาติ ฉบับที่ ๓
นางกรรณิการ์ แสงทอง รองปลัดกระทรวงยุติธรรม เข้าร่วมประชุมเพื่อรับฟังความคิดเห็นและข้อเสนอแนะประกอบการจัดทําร่างแผนแม่บทการบริหารงานยุติธรรมแห่งชาติ พ.ศ. ๒๕๖๒ – ๒๕๖๕
เมื่อวันพฤหัสบดีที่ ๑๓ กรกฎาคม ๒๕๖๐ เวลา ๑๓.๐๐ น.
ณ ห้องประชุมแวนด้า ๒ โรงแรมทีเค พาเลส ถนนแจ้งวัฒนะ กรุงเทพฯ
นางกรรณิการ์ แสงทอง รองปลัดกระทรวงยุติธรรม
เข้าร่วมประชุมเพื่อรับฟังความคิดเห็นและข้อเสนอแนะ
ประกอบการจัดทําร่างแผนแม่บทการบริหารงานยุติธรรมแห่งชาติ พ.ศ. ๒๕๖๒ – ๒๕๖๕
เพื่อใช้เป็นกรอบแนวทางในการสร้างความร่วมมือด้านการบริหารงานยุติธรรม
ระหว่างหน่วยงานของรัฐและองค์กรที่เกี่ยวข้อง
รวมทั้งเพื่อประโยชน์ในการวางแผนและขับเคลื่อนการดําเนินงานเกี่ยวกับการบริหารงานยุติธรรมของประเทศ
ให้เป็นไปตามเจตนารมณ์ของพระราชบัญญัติพัฒนาการบริหารงานยุติธรรมแห่งชาติ พ.ศ. ๒๕๔๙
โดยมีผู้แทนจากหน่วยงานในสังกัดกระทรวงยุติธรรม สถาบันเพื่อการยุติธรรมแห่งประเทศไทย
รวมทั้งหน่วยงานในกระบวนการยุติธรรม อาทิ สภาทนายความ สํานักงานศาลปกครอง
สํานักงานศาลยุติธรรม สํานักงานอัยการสูงสุด เข้าร่วมฯ
โดยที่ประชุมได้แสดงความคิดเห็นและข้อเสนอแนะเรียงตาม (ร่าง) ยุทธศาสตร์ของแผนแม่บทฯ ฉบับที่ ๓
ดังนี้ ยุทธศาสตร์ที่ ๑ การป้องกันการกระทําผิด
ยุทธศาสตร์ที่ ๒ การปรับปรุงและพัฒนากลไกยุติธรรมทางเลือก
ยุทธศาสตร์ที่ ๓ การคุ้มครองโดยบังคับตามกฎหมาย และยุทธศาสตร์ที่ ๔ การฟื้นฟูผู้กระทําผิด
เพื่อปรับปรุงและพัฒนาเนื้อหาให้มีความสมบูรณ์และครบถ้วน
สําหรับใช้เป็นกรอบแนวทางในการพัฒนาการบริหารงานยุติธรรมระหว่างหน่วยงานของรัฐ
และองค์กรที่เกี่ยวข้องของประเทศให้เป็นไปอย่างมีประสิทธิภาพ
ทั้งนี้ ภายหลังจากการรวบรวมความคิดเห็นและแก้ไขเนื้อหาของแผนแม่บทฯ ให้มีความสมบูรณ์แล้ว
จะนําเสนอต่อคณะกรรมการพัฒนาการบริหารงานยุติธรรมแห่งชาติ (กพยช.) เพื่อพิจารณา
และเสนอคณะรัฐมนตรีให้ความเห็นชอบต่อไป
รัฐบาลไทย-ข่าวทำเนียบรัฐบาล-กกท. เร่งจัดทำหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19 [กระทรวงการท่องเที่ยวและกีฬา]
วันพฤหัสบดีที่ 7 พฤษภาคม 2563
กกท. เร่งจัดทําหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19 [กระทรวงการท่องเที่ยวและกีฬา]
กกท. เร่งจัดทําหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19
ดร. ก้องศักด ยอดมณี ผู้ว่าการ กกท. เปิดเผยถึงแนวทางการเยียวยาให้ความช่วยเหลือบุคลากรทางการกีฬาที่ได้รับผลกระทบจาก COVID – 19 ว่า จากสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 หรือ COVID – 19 ซึ่งส่งผลกระทบไปทั่วโลกในทุกๆด้าน รวมทั้งด้านกีฬาด้วย นั้น
ขณะนี้ กกท. กําลังรวบรวมข้อมูลและจัดทําหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19 โดยนักกีฬาเป็นเลิศ ที่อยู่ในโครงการเตรียมนักกีฬาเพื่อควอลิไฟล์ไปโอลิมปิกเกมส์ และพาราลิมปิกเกมส์ 2020 จะมีการปรับแผนและกระบวนการฝึกซ้อม กรณีที่ไม่สามารถมาฝึกซ้อมร่วมกันได้ ให้นักกีฬาฝึกซ้อมที่บ้านแทน (Train at Home) ซึ่งจะสามารถเบิกจ่ายค่าเบี้ยเลี้ยงฝึกซ้อมได้ตามที่ กกท. วางแผนการฝึกซ้อมไว้ให้
สําหรับนักกีฬามวย และนักกีฬาอาชีพ นั้น อยู่ในระหว่างการจัดทําหลักเกณฑ์ วิธีการให้ความช่วยเหลือและเยียวยา เพื่อให้รัดกุม ครบถ้วน และรอบคอบที่สุด จากนั้นจะนําเสนอคณะกรรมการฯ ตาม พ.ร.บ. เพื่อพิจารณาอีกครั้ง (การประชุมคณะกรรมการกีฬาอาชีพ วันที่ 18 พฤษภาคม 2563) ทั้งนี้ จะต้องพิจารณาตามความจําเป็นของผู้ที่ได้รับผลกระทบประกอบการให้ความช่วยเหลือในครั้งนี้ด้วย
กกท. ขอเป็นกําลังใจให้นักกีฬาและบุคลากรกีฬาทุกท่าน มีความเข้มแข็ง และออกกําลังกายเพื่อเสริมสร้างสุขภาพในที่พักของตนเอง เพื่อให้มีพลังกายและพลังใจที่แข็งแรง และเชื่อมั่นว่าเราจะผ่านพ้นวิกฤตนี้ไปด้วยกัน
รัฐบาลไทย-ข่าวทำเนียบรัฐบาล-ก.แรงงาน ประชุมประชาพิจารณ์ ร่าง พรบ. แรงงานประมง พ.ศ. ....
วันพฤหัสบดีที่ 29 มีนาคม 2561
ก.แรงงาน ประชุมประชาพิจารณ์ ร่าง พรบ. แรงงานประมง พ.ศ. ....
วันที่ 29 มีนาคม 2561 เวลา 09.30 น. นางเพชรรัตน์ สินอวย รองปลัดกระทรวงแรงงาน เป็นประธานการประชุมประชาพิจารณ์รับฟังความคิดเห็นผู้มีส่วนได้ส่วนเสีย เพื่อประกอบการเสนอร่างพระราชบัญญัติการป้องกันและจัดการใช้แรงงานเกณฑ์หรือแรงงานงานบังคับ พ.ศ. ...
โดยการประชุมฯ ครั้งนี้จัดขึ้นเป็นครั้งที่ 2 เพื่อรับฟังความคิดเห็นเพิ่มเติม และชี้แจงสาระสําคัญเกี่ยวกับร่างพระราชบัญญัติแรงงานประมง พ.ศ. ... ที่มีวัตถุประสงค์เพื่อคุ้มครองและส่งเสริมสิทธิของแรงงานประมงให้สอดคล้องกับมาตรฐานระหว่างประเทศ ป้องกันการใช้แรงงานที่ผิดกฎหมายในภาคประมง วางมาตรการในการควบคุม กํากับ ดูแล และบริหารจัดการในการออกใบรับรองด้านแรงงานภาคประมงให้เป็นไปตามมาตรฐานสากล รวมถึงส่งเสริมและพัฒนาความสามารถในการแข่งขันด้านกิจการประมงของประเทศ โดยมีตัวแทนจากหน่วยงานภาครัฐ สมาคมการประมงแห่งประเทศไทย สมาคมประมงแต่ละพื้นที่ นักวิชาการ และตัวแทนภาคเอกชน เข้าร่วมรับฟังและเสนอความคิดเห็นอย่างรอบด้าน
-------------------------------------------------
กองเผยแพร่และประชาสัมพันธ์ /
ชาญชัย ชาวหนองเพียร ข่าว/ภาพ
29 มีนาคม 2561
รัฐบาลไทย-ข่าวทำเนียบรัฐบาล-ออมสิน เตือนระวังมิจฉาชีพแฝงตัวในสื่อโซเชียล
วันศุกร์ที่ 3 เมษายน 2563
ออมสิน เตือนระวังมิจฉาชีพแฝงตัวในสื่อโซเชียล
ธนาคารออมสิน เตือนลูกค้าและประชาชนให้ระวังมิจฉาชีพแฝงตัวทักไลน์/เฟสบุ๊ค หลอกถามข้อมูลทางการเงิน เช่น เลขที่บัญชีเงินฝาก เลขบัตรประชาชน รหัสผ่าน MyMo และรหัสผ่าน OTP อย่าให้ข้อมูลทางด้านการเงินแก่บุคคลอื่นผ่านทางโทรศัพท์และสื่อโซเชียลเด็ดขาด
รายงานข่าวจากธนาคารออมสินแจ้งว่า หลังจากธนาคารออมสินได้เผยแพร่ข่าวมาตรการช่วยเหลือลูกค้าสินเชื่อ ด้วยการพักชําระหนี้เงินต้นและดอกเบี้ยอัตโนมัติ 3 เดือน เพื่อช่วยเหลือลูกค้าที่ได้รับผลกระทบจากการแพร่ระบาดของเชื้อไวรัส Covid-19 และได้รับความสนใจจากประชาชนเข้าไปแสดงความคิดเห็นและแสดงทัศนคติผ่านสื่อโซเชียลมากมาย ท่ามกลางภาวะวิกฤตหลายๆด้านที่คนไทยกําลังเผชิญอยู่อย่างยากลําบาก รัฐบาลโดยกระทรวงการคลัง ตลอดทั้งสถาบันการเงินของรัฐและธนาคารพาณิชย์ ได้ระดมทุ่มเทสรรพกําลังร่วมกันออกมาตรการให้ความช่วยเหลือด้านการเงินแก่พี่น้องประชาชนอย่างต่อเนื่อง เพื่อร่วมกันฝ่าฟันอุปสรรคให้ผ่านพ้นวิกฤตในครั้งนี้ไปได้
จากสถานการณ์ข้างต้น ได้มีกลุ่มมิจฉาชีพ แฝงตัวอยู่ในสื่อโซเชียล โดยได้ปลอมเพจและไลน์ ธนาคารออมสิน GSB Society และเข้าไปแสดงความคิดเห็นพร้อมชักชวนให้เป็นเพื่อนในไลน์ เสมือนว่าตนเองเป็นพนักงานธนาคารที่จะให้คําแนะนํา ให้ความช่วยเหลือได้และหลอกถามข้อมูลทางการเงิน เช่น ขอทราบเลขที่สมุดบัญชีเงินฝาก เลขที่บัตรประจําตัวประชาชน รหัสผ่าน MyMo และรหัสผ่าน OTP สุดท้ายอาจสวมรอยถอนเงินออกจากบัญชีได้ ทั้งนี้ธนาคารได้เฝ้าระวังและติดตามความเคลื่อนไหวไลน์และเฟสบุ๊คแฟนเพจที่มีการนําโลโก้ธนาคารออมสินไปใช้ในสื่อโซเชียลอย่างใกล้ชิด หากทําให้ธนาคารเกิดความเสียหายแก่ภาพลักษณ์และชื่อเสียง ธนาคารจะดําเนินตามกฎหมาย
ขอให้ลูกค้าและประชาชนสังเกต ไลน์ GSB Society ของจริง จะต้องมีโล่สีเขียว (พื้นเขียวมีดาวห้าแฉกตรงกลาง) แสดงการเป็นแอคเคาท์พรีเมียม ซึ่งได้รับการรับรองจากบริษัทไลน์(ไทยแลนด์) วางไว้ด้านหน้าตัวอักษรคําว่า GSB Society ส่วนเพจเฟสบุ๊ค GSB society ของจริง จะต้องมีสัญลักษณ์เครื่องหมาย วงกลมเล็กๆ สีน้ําเงิน มีเครื่องหมายถูกอยู่ตรงกลาง ต่อท้ายตัวอักษรคําว่า GSB Society หากสังเกตไม่พบคุณลักษณะตามรายละเอียดข้างต้น ถือว่าเป็นไลน์และเฟสบุ๊ค GSB Society ปลอม
ธนาคารออมสิน จึงขอเตือนลูกค้าและประชาชนอย่าให้ข้อมูลทางด้านการเงินแก่บุคคลอื่น เช่น เลขที่สมุดบัญชีเงินฝาก เลขที่บัตรประจําตัวประชาชน รหัสผ่าน MyMo หรือแม้แต่รหัส ATM และรหัสผ่าน OTP แก่ผู้ใดทราบเด็ดขาด และธนาคารขอเรียนว่า มาตรการพักชําระหนี้เงินต้นและดอกเบี้ยอัตโนมัติ 3 เดือน ของธนาคารในครั้งนี้ เป็นการดําเนินการผ่านระบบคอมพิวเตอร์ ธนาคารไม่มีนโยบายให้เจ้าหน้าที่ติดต่อขอหลักฐานใดๆ มายืนยันเพิ่มเติมทั้งสิ้น หากลูกค้ามีข้อสงสัยสามารถติดต่อสาขาที่ท่านใช้บริการอยู่ หรือศูนย์ลูกค้าสัมพันธ์ Call Center 1115
รัฐบาลไทย-ข่าวทำเนียบรัฐบาล-อนุทิน ย้ำไทยมียา เวชภัณฑ์ พร้อมดูแลรักษาโรคโควิด-19
วันศุกร์ที่ 20 มีนาคม 2563
อนุทิน ย้ําไทยมียา เวชภัณฑ์ พร้อมดูแลรักษาโรคโควิด-19
ฃรองนายกรัฐมนตรีและรัฐมนตรีว่าการกระทรวงสาธารณสุข สั่งซื้อยารักษาโรคโควิด-19 ฟาวิพิลาเวียร์ เพิ่มอีก 1 แสนเม็ดจากประเทศจีน พร้อมดูแลรักษาผู้ป่วยโรคโควิด-19
รองนายกรัฐมนตรีและรัฐมนตรีว่าการกระทรวงสาธารณสุข สั่งซื้อยารักษาโรคโควิด-19 ฟาวิพิลาเวียร์ เพิ่มอีก 1 แสนเม็ดจากประเทศจีน พร้อมดูแลรักษาผู้ป่วยโรคโควิด-19
วันนี้ (20 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบระบบตรวจจับความร้อน หรือเทอร์โม สแกน (Thermo Scan) จากคุณสุพันธุ์ มงคลสุธี ประธานสภาอุตสาหกรรมแห่งประเทศไทย ผู้บริหารบริษัทต้าหัว เทคโนโลยี ประเทศไทย (Dahua Technology Thailand) และบริษัท ซินเน็ค ประเทศไทย จํากัด (มหาชน) (SYNNEX Thailand) และให้สัมภาษณ์ว่า วันนี้บริษัทผู้ผลิต ได้นําเครื่องเทอร์โม สแกน มามอบให้กระทรวงสาธารณสุข โดยจะติดตั้งที่ชั้นล่างทางเข้าอาคารสํานักงานปลัดกระทรวง เพื่อใช้คัดกรองผู้ที่มาทํางาน ติดต่อราชการ ประชุม ซึ่งแต่ละวันมีจํานวนมาก เพื่อให้มั่นใจว่าบุคลากรของกระทรวงสาธารณสุขจะปลอดภัย
“ขอขอบคุณบริษัทภาคเอกชนที่คิดถึงคนไทย ความปลอดภัยของบุคลากร เป็นนิมิตหมายที่ดี ที่ภาคเอกชนยื่นมือเข้ามาช่วยเหลือในยามที่ประเทศไทยมีสถานการณ์การระบาดของโรคโควิด-19 เกิดผลกระทบหลายด้าน แต่ก็มีสิ่งดีๆ ที่เกิดขึ้น มีผู้ประกอบการมากมายมาให้กําลังใจ บริจาคสิ่งของให้กระทรวงสาธารณสุข ทั้งเครื่องอุปโภคบริโภค อุปกรณ์ทางการแพทย์ กรมธรรม์คุ้มครอง” นายอนุทินกล่าว
นายอนุทินกล่าวต่อว่า ในด้านการรักษา ไทยมีความพร้อมทั้งยา เวชภัณฑ์ โดยยารักษาโรคโควิด-19 ฟาวิพิลาเวียร์ ได้สั่งซื้อเพิ่มอีก 1 แสนเม็ด จากเดิมสํารองไว้ 80,000 เม็ด ล็อตแรกจะได้รับ 50,000 เม็ด หน้ากากอนามัย หน้ากาก N95 และชุดป้องกันตนเอง (PPE) ซึ่งประเทศจีนเปิดโอกาสให้ไทยสามารถสั่งซื้อโดยตรงจากบริษัทในประเทศจีน ผ่านองค์การเภสัชกรรม หลังจากที่สถานการณ์ในจีนเริ่มคลี่คลาย เป็นการตอบแทนน้ําใจที่ได้ดูแลรักษาผู้ป่วยจีนอย่างดี จนหายขาดกลับบ้าน
นอกจากนี้ ในวันนี้ นายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา ได้นําผู้บริหารบริษัทคอสโม กรุ๊ป จํากัด (มหาชน) มามอบแอลกอฮอล์ 75 เปอร์เซ็นต์ จํานวน 30,000 ลิตร เพื่อให้โรงพยาบาลนําไปใช้ในการทําความสะอาดพื้นผิวสถานที่ต่าง ๆ ซึ่งมีความต้องการใช้เป็นจํานวนมาก
*********************************** 20 มีนาคม 2563
******************************************
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษตามโครงการ 'การเป็นข้าราชการที่ดี ตามรอยเบื้องพระยุคลบาท'  แก่ข้าราชการใหม่ ณ วังวรดิศ เขตป้อมปราบศัตรูพ่าย
วันอังคารที่ 3 กรกฎาคม 2561
ม.ล.ปนัดดาฯ บรรยายพิเศษตามโครงการ 'การเป็นข้าราชการที่ดี ตามรอยเบื้องพระยุคลบาท'  แก่ข้าราชการใหม่ ณ วังวรดิศ เขตป้อมปราบศัตรูพ่าย
ม.ล.ปนัดดาฯ บรรยายพิเศษตามโครงการ 'การเป็นข้าราชการที่ดี ตามรอยเบื้องพระยุคลบาท' แก่ข้าราชการใหม่ ณ วังวรดิศ เขตป้อมปราบศัตรูพ่าย
เมื่อวันจันทร์ที่ ๒ กรกฎาคม ๒๕๖๑ เวลา ๑๒.๐๐ น.
ม.ล.ปนัดดา ดิศกุล และคุณอัมพร ดิศกุล ณ อยุธยา ให้การต้อนรับคณะข้าราชการใหม่ รุ่นที่ ๕๓
โอกาสนี้ ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษตามโครงการ 'การเป็นข้าราชการที่ดี ตามรอยเบื้องพระยุคลบาท'
ณ พิพิธภัณฑ์และหอสมุดสมเด็จฯกรมพระยาดํารงราชานุภาพ วังวรดิศ เขตป้อมปราบศัตรูพ่าย กรุงเทพฯ
ม.ล.ปนัดดาฯ กล่าวตอนหนึ่งว่า : "ข้าราชการ คือ ข้าพระบาทของในหลวง ปฏิบัติหน้าที่ราชการ
ต่างพระเนตรพระกรรณ เป็นคําอบรมสั่งสอนที่ข้าพเจ้าได้รับมาจากบุพการี ครูอาจารย์ ผู้บังคับบัญชา
ข้าราชการมีหน้าที่รับผิดชอบในการบําบัดทุกข์บํารุงสุขแก่พี่น้องประชาชน
หากใครผู้ใดคิดวางอํานาจบาตรใหญ่ ไม่วางตัวอยู่ในหลักสุจริตธรรม ขาดความเพียร
แสดงว่าเขาผู้นั้นเลือกอาชีพผิด สําคัญตนเช่นนั้นต้องไปเป็นเจ้าของกิจการส่วนตัว
เป็นซีอีโอบริษัทของครอบครัว แต่ถึงแม้กระนั้นก็ดีก็ยังต้องอยู่ในกฎระเบียบของบ้านเมือง
ไม่ใช่อยากทําอะไรก็ทําไป บ้านนี้เมืองนี้มีขื่อมีแป
แต่อาชีพการรับราชการ หมายถึง ความรับผิดชอบอันไพศาลและภาระหน้าที่เพื่อบ้านเพื่อเมือง
ให้มีความร่มเย็นเป็นสุข เกียรติและศักดิ์ศรีของผู้เป็นข้าราชการมีที่มาจากแผ่นดินซึ่งมีบุญคุณใหญ่หลวง
นําพาชื่อเสียงเกียรติยศทั้งแก่ตนเอง ครอบครัว และประเทศชาติ ผู้ปฏิบัติดีปฏิบัติชอบ
ย่อมช่วยเสริมสร้างเกียรติคุณแก่ชาติบ้านเมืองไทยให้มีชื่อเสียง
เป็นที่กล่าวขานชมเชยจากนานาอารยประเทศ"
รัฐบาลไทย-ข่าวทำเนียบรัฐบาล-กสร. ปั้น “นักบริหารแรงงานสัมพันธ์” เสริมสร้างระบบหุ้นส่วน
วันพฤหัสบดีที่ 23 พฤศจิกายน 2560
กสร. ปั้น “นักบริหารแรงงานสัมพันธ์” เสริมสร้างระบบหุ้นส่วน
กรมสวัสดิการและคุ้มครองแรงงาน ปั้นนักบริหารแรงงานสัมพันธ์ในสถานประกอบกิจการ เล็งเพิ่มขีดความสามารถ เสริมสร้างระบบแรงงานสัมพันธ์แบบหุ้นส่วน ลดปัญหาขัดแย้งด้านแรงงาน มุ่งผลประโยชน์โดยตรงกับนายจ้าง ลูกจ้าง และสถานประกอบกิจการ
นายอภิญญา สุจริตตานันท์ รองอธิบดีกรมสวัสดิการและคุ้มครองแรงงาน (กสร.) เปิดเผยภายหลัง เป็นประธานเปิดโครงการสร้างนักบริหารแรงงานสัมพันธ์ เพื่อเพิ่มผลิตภาพแรงงานสู่ Thailand 4.0 วันที่ 23 พฤศจิกายน 2560 ณ โรงแรมไมด้า แกรนด์ ทวารวดี จังหวัดนครปฐม ว่า กสร. ได้ดําเนินการส่งเสริมระบบแรงงานสัมพันธ์แบบหุ้นส่วน โดยนายจ้างและลูกจ้างร่วมกันเป็นหุ้นส่วนการทํางานเพื่อลดข้อขัดแย้งภายในสถานประกอบกิจการ ซึ่งจะส่งผลดีต่อธุรกิจและคุณภาพชีวิตของลูกจ้างแรงงาน เพื่อเป็นการเพิ่มประสิทธิภาพการดําเนินงานดังกล่าว กสร. ได้จัดอบรมให้แก่บุคลากรด้านแรงงานสัมพันธ์จากสถานประกอบกิจการต่าง ๆ เพื่อให้เป็นนักบริหารแรงงานสัมพันธ์ที่มีขีดสมรรถะสูงในการเป็นคนกลางเชื่อมความสัมพันธ์ระหว่างสถานประกอบกิจการกับลูกจ้าง สามารถประสานความร่วมมือกับนายจ้างในการบริหารงานแรงงานสัมพันธ์ในองค์กรเพื่อป้องกันและแก้ไขข้อขัดแย้งที่อาจจะเกิดขึ้นได้อย่างมีประสิทธิภาพ ก่อให้เกิดประโยชน์สูงสุดกับนายจ้าง ลูกจ้าง และสถานประกอบกิจการเอง
รองอธิบดี กล่าวต่อไปว่า แรงงานสัมพันธ์ 4.0 เป็นการน้อมนําแนวพระราชดําริเรื่องความสามัคคีของพระบาทสมเด็จพระปรมินทรมหาภูมิพลอดุลยเดช มาเป็นแนวทางในการบริหารงานแรงงานสัมพันธ์ในฐานะหุ้นส่วนจริยธรรมซึ่งทั้งนายจ้าง และลูกจ้างจะร่วมกันในการออกแบบสภาพการจ้าง การทํางานโดยคํานึงถึงความรับผิดชอบ และความปรารถนาดีที่มีต่อกัน และต่อองค์กร ทั้งนี้ การนําโมเดลแรงงานสัมพันธ์ 4.0 ไปใช้ในสถานประกอบกิจการจะช่วยให้แรงงานมีคุณภาพชีวิตที่ดีขึ้น ลดความสูญเสียและข้อขัดแย้งทั้งในสถานประกอบกิจการและสังคม สร้างบรรยากาศที่ดีในการลงทุนส่งผลดีต่อเศรษฐกิจของประเทศโดยรวมด้วย
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” เปิดลงทะเบียน 10 วันแรก มีผู้ลงทะเบียนไม่ผ่านประมาณวันละ 2 แสนราย ประชาชนผู้สนใจยังสามารถลงทะเบียนได้
วันพุธที่ 2 ตุลาคม 2562
มาตรการ “ชิมช้อปใช้” เปิดลงทะเบียน 10 วันแรก มีผู้ลงทะเบียนไม่ผ่านประมาณวันละ 2 แสนราย ประชาชนผู้สนใจยังสามารถลงทะเบียนได้
ในช่วง 10 วันแรก มีผู้ลงทะเบียนรับสิทธิ์มาตรการ “ชิมช้อปใช้” เต็มตามโควตา 1 ล้านรายทุกวัน โดยมีผู้ลงทะเบียนไม่ผ่านวันละประมาณ 2 แสนราย ซึ่งระบบจะเปิดให้ลงทะเบียนต่อเนื่องจนกว่าจะครบ 10 ล้านราย
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในช่วง 10 วันแรก มีผู้ลงทะเบียนรับสิทธิ์มาตรการ “ชิมช้อปใช้” เต็มตามโควตา 1 ล้านรายทุกวัน โดยมีผู้ลงทะเบียนไม่ผ่านวันละประมาณ 2 แสนราย ซึ่งระบบจะเปิดให้ลงทะเบียนต่อเนื่องจนกว่าจะครบ 10 ล้านราย
โฆษกกระทรวงการคลังกล่าวว่า การตรวจสอบสิทธิ์ผู้ลงทะเบียน 7 วันแรกเสร็จสิ้นแล้ว โดยมีผู้ได้รับสิทธิ์ 5,538,368 ราย ซึ่งผู้ลงทะเบียน 6 วันแรกได้รับ SMS ยืนยันสิทธิ์แล้วจํานวน 4,723,592 ราย สําหรับอีก 814,776 ราย จะได้รับภายในวันนี้ ทั้งนี้ มีผู้เข้ายืนยันตัวตนในแอปพลิเคชัน “เป๋าตัง” แล้ว 3,902,443 ราย โดยยืนยันตัวตนสําเร็จ 2,719,267 ราย และมีผู้ที่ยังไม่ได้ติดตั้งแอปพลิเคชัน 821,149 ราย
ในการใช้จ่าย 5 วันแรก มีผู้ใช้สิทธิ์จํานวน 706,450 ราย มีการใช้จ่ายรวมประมาณ 628 ล้านบาท ซึ่งเป็นการใช้จ่าย g-Wallet ช่อง 1 ประมาณ 621 ล้านบาท โดยเป็นการใช้จ่ายที่ร้าน “ช้อป” ซึ่งเป็นร้านในกลุ่ม OTOP ร้านวิสาหกิจชุมชน รวมทั้งร้านธงฟ้าประชารัฐกว่าร้อยละ 50 หรือประมาณ 330 ล้านบาท ส่วนร้าน “ชิม” หรือร้านอาหารและเครื่องดื่ม มียอดใช้จ่ายประมาณ 98 ล้านบาท ร้าน “ใช้” เช่น โรงแรม โฮมสเตย์ เป็นต้น มียอดใช้จ่ายประมาณ 10 ล้านบาท และร้านค้าทั่วไป มียอดใช้จ่ายประมาณ 183 ล้านบาท ทั้งนี้ จากการตรวจสอบพบว่า มีการใช้จ่ายในร้านค้าขนาดใหญ่ที่มีหลายสาขาประมาณ 142 ล้านบาท หรือเพียงร้อยละ 22 ของยอดใช้จ่ายทั้งหมด
สําหรับการใช้จ่าย g-Wallet ช่อง 2 มีผู้ใช้สิทธิ์แล้วจํานวน 2,962 ราย มียอดใช้จ่ายประมาณ 7.5 ล้านบาทหรือเฉลี่ยรายละประมาณ 2,532 บาท โดยเป็นการใช้จ่ายที่ร้าน “ช้อป” ประมาณ 5 ล้านบาท ส่วนร้าน “ชิม” และร้าน “ใช้” มียอดใช้จ่ายใกล้เคียงกันที่ประมาณ 1 ล้านบาท
เมื่อพิจารณาจากจังหวัดที่มีการใช้จ่ายมากที่สุด พบว่า 10 อันดับแรก ได้แก่ (1) กรุงเทพฯ ประมาณ 87 ล้านบาท (2) ชลบุรี ประมาณ 48 ล้านบาท (3) สมุทรปราการ ประมาณ 29 ล้านบาท (4) ระยอง ประมาณ 20 ล้านบาท (5) ปทุมธานี ประมาณ 20 ล้านบาท (6) พระนครศรีอยุธยา ประมาณ 19 ล้านบาท (7) ลําพูน ประมาณ 18 ล้านบาท (8) เชียงใหม่ ประมาณ 17 ล้านบาท (9) นครปฐม ประมาณ 17 ล้านบาท และ (10) นนทบุรี ประมาณ 15 ล้านบาท
ทั้งนี้ กลุ่มที่มีการใช้จ่ายมากที่สุด คือ ช่วงอายุ 22-30 ปี ประมาณร้อยละ 35 รองลงมาคือช่วงอายุ 31-40 ปี ประมาณร้อยละ 30
โฆษกกระทรวงการคลัง กล่าวเพิ่มเติมว่า จากการตรวจสอบปัญหาในการยืนยันตัวตน พบว่า ส่วนใหญ่เกี่ยวข้องกับแสงที่อาจสว่างเกินไปหรือผิดตําแหน่งในขณะถ่ายภาพ รวมทั้งการถ่ายโดยใช้แอปพลิเคชันตกแต่งภาพที่ทําให้ภาพไม่เหมือนจริง ซึ่งที่ผ่านมา ธนาคารกรุงไทยฯ ได้มีการติดตามเพื่อให้คําแนะนําแก่ผู้ที่ยืนยันตัวตนไม่สําเร็จวันละกว่า 5,000 ราย และมีผู้ไปยืนยันตัวตนผ่านธนาคารแล้วกว่า 2 แสนราย ซึ่งขณะนี้ ธนาคารกรุงไทยฯ อยู่ระหว่างการปรับปรุงระบบการยืนยันตัวตนให้รวดเร็วขึ้น โดยคาดว่าจะใช้เวลาอีก 1-2 วัน
สอบถามข้อมูลเพิ่มเติม: กรมบัญชีกลาง โทร 02 2706400 กด 7 / App “เป๋าตัง” ติดต่อธนาคารกรุงไทย โทร 02 1111144 / ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-รอง นรม.และ รมว.กห.กำชับหน่วยงานความมั่นคง ติดตามความเคลื่อนไหวกลุ่มต่างๆที่ อาจมีผลกระทบต่อความมั่นคง โดยไม่ประมาท
วันพฤหัสบดีที่ 4 พฤษภาคม 2560
รอง นรม.และ รมว.กห.กําชับหน่วยงานความมั่นคง ติดตามความเคลื่อนไหวกลุ่มต่างๆที่ อาจมีผลกระทบต่อความมั่นคง โดยไม่ประมาท
รอง นรม.และ รมว.กห.กําชับหน่วยงานความมั่นคง ติดตามความเคลื่อนไหวกลุ่มต่างๆที่ อาจมีผลกระทบต่อความมั่นคง โดยไม่ประมาท
พล.ต.คงชีพ ตันตระวาณิชย์ โฆษก กห. เปิดเผย กรณีที่สื่อมวลชนเสนอข่าว ทางการมาเลเซียจับกุมผู้ต้องสงสัยที่อยู่ในกลุ่มขบวนการก่อการร้ายไอเอส และมีส่วนหนึ่งหลบหนีเข้ามาไทยในพื้นที่ชายแดนใต้ว่า ขณะนี้ฝ่ายความมั่นคง ยังไม่ได้รับการประสานจากทางการมาเลเซีย.
อย่างไรก็ตาม พล.อ.ประวิตร วงษ์สุวรรณ รองนรม.และรมว.กห. ได้สั่งการและกําชับให้หน่วยงานด้านการข่าว ได้ตรวจสอบ ติดตามและประสานข้อมูลร่วมกันอย่างใกล้ชิด พร้อมทั้ง ให้กองทัพบกโดยกองทัพภาค 4 และสํานักงานตํารวจแห่งชาติ เฝ้าระวังและติดตามสถานการณ์ร่วมกันโดยไม่ประมาท
พล.ต.คงชีพ กล่าวเพิ่มเติมว่า ขอให้ความเชื่อมั่นร่วมกันว่า การทํางานของฝ่ายความมั่นคงที่ผ่านมา เราอยู่บนพื้นฐานของความไม่ประมาท โดยได้ประสานและทํางานร่วมกันอย่างใกล้ชิดมาโดยตลอด โดยเฉพาะการการดําเนินการและติดตามความเคลื่อนไหวต่อกลุ่มต่างๆ ทั้งในและต่างประเทศ ที่อาจมีผลกระทบต่อเสถียรภาพและความมั่นคงของประเทศ ขณะเดียวกัน ต้องขอถือโอกาสนี้ ขอความร่วมมือจากสื่อมวลชน ได้กรุณาใช้ดุลยพินิจในการเสนอข่าวที่มีความละเอียดอ่อนที่มีผลกระทบต่อความมั่นคง เพื่อมิให้สังคมเกิดความตื่นตระหนกและสับสนร่วมกันในภาพรวม
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับรัฐมนตรีช่วยว่าการกระทรวงกิจการชายแดน สาธารณรัฐแห่งสภาพเมียนมา
วันจันทร์ที่ 5 พฤศจิกายน 2561
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับรัฐมนตรีช่วยว่าการกระทรวงกิจการชายแดน สาธารณรัฐแห่งสภาพเมียนมา
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับรัฐมนตรีช่วยว่าการกระทรวงกิจการชายแดน สาธารณรัฐแห่งสภาพเมียนมา
ในวันจันทร์ที่ ๕ พฤศจิกายน ๒๕๖๑ เวลา ๑๕.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับ พลตรี ตาน ทุต (Maj. Gen. Than Htut)
รัฐมนตรีช่วยว่าการกระทรวงกิจการชายแดน สาธารณรัฐแห่งสหภาพเมียนมา และคณะ
ในโอกาสเดินทางมาศึกษาดูงานด้านการพัฒนาทางเลือกของประเทศไทย
พร้อมทั้งหารือแนวทางการส่งเสริมความร่วมมือด้านการแก้ไขปัญหายาเสพติดร่วมกัน และความร่วมมือ
ในการแก้ไขปัญหายาเสพติดโดยใช้แนวทางพัฒนาทางเลือกตาม “ศาสตร์พระราชา”
รวมถึงมาตรการต่าง ๆ ทั้งการป้องกัน ปราบปราม บําบัดรักษา การพัฒนาทางเลือก
และการกําจัดพื้นที่ปลูกพืชเสพติด เพื่อเสริมสร้างความร่วมมือในการแก้ไขปัญหายาเสพติด
ระหว่าง ไทย - เมียนมา อย่างต่อเนื่องและยั่งยืนต่อไป
โดยมีคณะผู้บริหารกระทรวงยุติธรรม สํานักงาน ป.ป.ส. สํานักงานสภาความมั่นคงแห่งชาติ
กระทรวงมหาดไทย กระทรวงการต่างประเทศ มูลนิธิแม่ฟ้าหลวงฯ และผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-กระทรวงอุตสาหกรรม มอบหน้ากากอนามัยชนิดผ้า ให้กับกองบัญชาการตำรวจนครบาล สำนักงานตำรวจแห่งชาติ
วันพฤหัสบดีที่ 11 มิถุนายน 2563
กระทรวงอุตสาหกรรม มอบหน้ากากอนามัยชนิดผ้า ให้กับกองบัญชาการตํารวจนครบาล สํานักงานตํารวจแห่งชาติ
รองปลัดวรวรรณฯ มอบหน้ากากอนามัยชนิดผ้า ให้กับกองบัญชาการตํารวจนครบาล สํานักงานตํารวจแห่งชาติ
วันนี้ (11 มิถุนายน 2563) นางวรวรรณ ชิตอรุณ รองปลัดกระทรวงอุตสาหกรรม มอบหน้ากากอนามัยชนิดผ้า จํานวน 90,000 ชิ้น ให้กับ กองบัญชาการตํารวจนครบาล สํานักงานตํารวจแห่งชาติ เพื่อแจกจ่ายให้กับเจ้าหน้าที่ผู้ปฏิบัติงานในหน่วยงานกองบัญชาการฯ โดยมี พล.ต.ท. ภัคพงศ์ พงษ์เภตรา ผู้บัญชาการตํารวจนครบาล เป็นผู้รับมอบ และ พล.ต.ต. สหรัฐ ศักดิ์ศิลปชัย รองจเรตํารวจ ปฏิบัติหน้าที่รองผู้บัญชาการตํารวจนครบาล ร่วมเป็นเกียรติ ณ กองบัญชาการตํารวจนครบาล
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 15 - 21 มิถุนายน 2561 พบการกระทำผิด จำนวน 691 คดี คิดเป็นเงินค่าปรับ 8.06 ล้านบาท
วันศุกร์ที่ 22 มิถุนายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 15 - 21 มิถุนายน 2561 พบการกระทําผิด จํานวน 691 คดี คิดเป็นเงินค่าปรับ 8.06 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 15 – 21 มิถุนายน 2561) พบว่ามีการกระทําผิด จํานวน 691 คดี คิดเป็นเงินค่าปรับ 8.06 ล้านบาท โดยแยกเป็น - สุรา จํานวน 426 คดี คิดเป็นเงินค่าปรับ 3.90 ล้านบาท
- ยาสูบ จํานวน 172 คดี คิดเป็นเงินค่าปรับ 2.69 ล้านบาท
- ไพ่ จํานวน 27 คดี คิดเป็นเงินค่าปรับ 0.39 ล้านบาท
- น้ํามันและผลิตภัณฑ์น้ํามัน จํานวน 29 คดี คิดเป็นเงินค่าปรับ 0.35 ล้านบาท
- น้ําหอม จํานวน 1 คดี คิดเป็นค่าปรับ 0.01 ล้านบาท
- รถจักรยานยนต์ จํานวน 26 คดี คิดเป็นเงินค่าปรับ จํานวน 0.36 ล้านบาท
- สินค้าอื่น ๆ จํานวน 10 คดี รวมเป็นเงินค่าปรับ 0.36 ล้านบาท
โดยมีของกลางแยกเป็นน้ําสุรา จํานวน 3,740.815 ลิตร ยาสูบ จํานวน 4,617 ซอง ไพ่ จํานวน 1,741 สํารับ น้ํามันและผลิตภัณฑ์น้ํามัน จํานวน 9,013 ลิตร น้ําหอม จํานวน 40 ขวด รถจักรยานยนต์ จํานวน 23 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778